Folketing
2005-04-12

Vi ser frem til Velfærdskommissionens anbefalinger og håber, at alle ansvarlige partier vil deltage i diskussionen, herunder om efterlønnens fremtid. Jeg finder det væsentligt at understrege, at vi ikke er religiøse med hensyn til, hvorledes velfærdsreformerne gennemføres, men vi finder det væsentligt, at der gennemføres nogle reformer, der sikrer Danmarks konkurrenceevne. Der er behov for, at vi i Folketinget står sammen og får nogle brede løsninger, så et fremtidigt Folketing om 15 år ikke skal lave nogle hovsaløsninger. Med de ord håber jeg, at vi fortsat får en god debat. Og selvfølgelig kan vi i Det Konservative Folkeparti støtte det forslag til vedtagelse, der er fremsat.